Αργυρός Σάμου

Ο **Αργυρός** είναι οικισμός της Σάμου. Διοικητικά υπάγεται στην τοπική κοινότητα Παλαιοκάστρου, της δημοτικής ενότητας (τέως δήμου) Βαθέος, του δήμου Ανατολικής Σάμου, της  περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης* και των μεταβολών μετά από αυτό το πρόγραμμα.. 
## Γεωγραφία
Ο Αργυρός εμφανίσθηκε με αυτή την ονομασία για πρώτη φορά στην απογραφή της τότε Εθνικής Στατιστικής Υπηρεσίας της Ελλάδος (ΕΣΥΕ) το έτος  2001. Οι ντόποιοι αποκαλούν τον οικισμό αυτό εδώ και αιώνες με την ονομασία "Αργυρού" όπως φαίνεται στα επίσημα συμβόλαια που έχουν στα χέρια τους οι κάτοικοι και οι ιδιοκτήτες των αγροκτημάτων, των καλυβιών και των νεότερων κατοικιών. Είναι πεδινός οικισμός στο ανατολικό τμήμα της Σάμου. Βρίσκεται στις δυτικές πλαγιές του λόφου «Σύρραχος» (381 μ.), κοντά στον επαρχιακό δρόμο Σάμου-Ψιλής Άμμου και σε μέσο σταθμικό υψόμετρο 140. Απέχει 5 χιλιόμετρα περίπου ΝΑ. της πόλης της Σάμου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Πολαιοκάστρου, του δήμου Βαθέος της Σάμου. Με το ΦΕΚ 87Α - 07/06/2010, ο οικισμός αποσπάστηκε από τον δήμο Βαθέος και προσαρτήθηκε στον δήμο Σάμου. Με το ΦΕΚ 43Α - 079/03/2019, αποσπάστηκε από τον δήμο Σάμου και προσαρτήθηκε στον δήμο Ανατολικής Σάμου.

## Αξιοθέατα
*Η εκκλησία του Αγίου Ραφαήλ, νότια του οικισμού [3]
*Ο ναός του αγίου Ιωάννη του Θεολόγου βρίσκεται στο κέντρο της περιοχής Αργυρού Παλαιοκάστρου και αποτελεί σήμερα μετόχι της Ιεράς Μονής Αγίας Ζώνης Σάμου. Στον κώδικα της Μονής αναφέρεται, ότι περί το 1695 υπήρχε ήδη, και μάλιστα σε ερειπιώδη κατάσταση, γι΄αυτό και το ανακαίνησε ο Αρχιμανδρίτης Μελέτιος, κτήτορας της Ι. Μονής Αγίας Ζώνης. 'Αρα, ως κτίσμα προϋπήρχε της Μονής στην οποία αργότερα αφιερώθηκε. Από τα πατριαρχικά σιγίλια της Μονής Αγίας Ζώνης προκύπτει, ότι λόγω του ότι επισκευάστηκε ριζικά απο τον κτήτορα της, παραχωρήθηκε κατόπιν στη Μονή από τους Αρχιεπισκόπους Σάμου Γρηγόριο Α΄(περ. 1697-1717) και Ιωαννίκιο (περ. 1725-1732). Την παραχώρηση αυτή, άρα και την κυριότητα της Μονής επί του ναού επικύρωσε αργότερα και ο Αρχιεπίσκοπος Σάμου Γαβριήλ Α΄(1781-1783), όπως προκύπτει από ιδιόχειρη σημείωση του στον κώδικα της Ι. Μονής Αγίας Ζώνης, .
*Η εκκλησία του Αγίου Θωμά.
*Ο αναγνωρισμένος αρχαίος δρόμος ως προϋφιστάμενος του 1923, σύμφωνα με το ΦΕΚ 92/ΑΑΠ/2014, ο οποίος έχει μήκος περίπου 1000 μέτρα και διασχίζει από βορρά προς νότο όλη την εδαφική έκταση της περιοχής Αργυρού.
*Η πηγή "Πλάτανος" στο κέντρο του οικισμού Αργυρού.Σημειωτέον ότι η ανωτέρω επιφανειακή πηγή  «Πλάτανος» είναι αρχαίο κτιστό ΚΟΙΝΟΧΡΗΣΤΟ έργο υδρομάστευσης, καταπληκτικής ορυγματικής πέτρινης κατασκευής, μήκους περίπου 14 μέτρων, ύψους περίπου 1,60 μέτρων και πλάτους 0,80 μέτρων.  Η αρχαία αυτή υδρομάστευση είναι ορατή σε όλο της το μήκος από την κατάληξη του κοινοχρήστου αναγνωρισμένου δρόμου ως προϋφιστάμενου του 1923, σύμφωνα με το ΦΕΚ 92/ΑΑΠ/2014.

## Παραπομπές


## Πηγές
* ΦΕΚ 92/ΑΑΠ/2014
*Περιοδικό «Διακοπές», εκδ. Δ.Ο.Λ., 2010
*Χάρτες «ROAD» (Σάμος 1:50.000)
*Google Earth
*buk.gr
*eetaa.gr
*Μ. Γ. Βαρβούνης, Μοναστική ζωή και παραδοσιακή θρησκευτική συμπεριφορά. Η μαρτυρία του κώδικα της Ιεράς Μονής Αγίας Ζώνης Σάμου, Αθήνα 1998 (εκδ. Eλληνικά Γράμματα) 
*Επ. Σταματιάδης, Σαμιακά, ήτοι ιστορία της νήσου Σάμου από των παναρχαίων χρόνων μέχρι των καθ' ημάς 4, εν Σάμω 1886, σ. 347, 348, 356, 357

Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου